CELEX: 62021TN0100
Language: da
Date: 2021-02-16 00:00:00
Title: Sag T-100/21: Sag anlagt den 16. februar 2021 — Sánchez-Gavito León mod Rådet og Kommissionen

10.5.2021   
            
            
               DA
            
            
               Den Europæiske Unions Tidende
            
            
               C 182/57
            
         
      Sag anlagt den 16. februar 2021 — Sánchez-Gavito León mod Rådet og Kommissionen
      (Sag T-100/21)
      (2021/C 182/77)
      Processprog: engelsk
      
         Parter
      
      
         Sagsøger: Maria del Carmen Sánchez-Gavito León (Reston, Virginia, De Forenede Stater) (ved advokat M. Veissiere)
      
         Sagsøgte: Rådet for Den Europæiske Union og Europa-Kommissionen
      
         Sagsøgerens påstande
      
      
                  —
               
               
                  Det fastslås, at den af de sagsøgte udviste passivitet er ulovlig.
               
            
                  —
               
               
                  Den Europæiske Union, repræsenteret ved de sagsøgte, tilpligtes som medlem af Den Internationale Rådgivende Bomuldskomité (ICAC) at træffe foranstaltninger over for ICAC’s direktør på grund af forseelser.
               
            
                  —
               
               
                  Det anordnes, at EU’s finansielle bidrag til ICAC øjeblikkeligt suspenderes, så længe ICAC ikke overholder de ved EU-traktaterne beskyttede menneskerettigheder.
               
            
                  —
               
               
                  EU, repræsenteret ved Kommissionen og Rådet, tilpligtes at betale sagsøgeren 300 000,00 EUR i erstatning for ikke-økonomisk skade.
               
            
                  —
               
               
                  EU, repræsenteret ved Kommissionen og Rådet, tilpligtes at betale sagsøgeren 103 542,92 USD (til den aktuelle valutakurs i EUR) i erstatning for tab af beskæftigelse og muligheder samt den skade, der er blevet forvoldt hendes karriere, svarende til halvandet års løn på grundlag af hendes seneste lønseddel fra ICAC (69 055,28 USD).
               
            
                  —
               
               
                  EU, repræsenteret ved Kommissionen og Rådet, tilpligtes at betale sagsøgeren 19 368,13 USD (til den aktuelle valutakurs i EUR) i erstatning med tillæg af renter i henhold til den lovbestemte rentesats p.a. (fra juni 2019).
               
            
                  —
               
               
                  EU tilpligtes at betale sagsomkostningerne, som omfatter, men ikke er begrænset til, udgifter til juridisk bistand i henhold til fakturaer for advokatomkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om den omstændighed, at Kommissionen og Rådet undlod at træffe foranstaltninger, og at de som følge af denne passivitet har forvoldt sagsøgeren, som blev frataget adgang til domstolsprøvelse, væsentlig ikke-økonomisk og økonomisk skade og tilsidesat hendes ret til værdighed og et sikkert arbejdsmiljø.
               
            
                  2.
               
               
                  Andet anbringende om, at de sagsøgte har pligt til at handle i overensstemmelse med EU-traktaterne, navnlig artikel 207 TEUF, der lå til grund for Den Europæiske Unions tiltrædelse af ICAC, og i henhold til hvilken den fælles handelspolitik føres inden for rammerne af principperne og målene for Unionens optræden udadtil. Kommissionen er underlagt en forpligtelse i henhold til artikel 314 TEUF og 317 TEUF og skal handle i overensstemmelse med de interesser, værdier og principper, der følger af artikel 3 TEU og chartret.
               
            
                  3.
               
               
                  Tredje anbringende om, at Kommissionen og Rådet som følge af deres passivitet tilsidesatte sagsøgerens grundlæggende rettigheder, såsom retten til adgang til domstolsprøvelse og retten til et sikkert arbejdsmiljø.